钦定古今图书集成/明伦汇编/官常典/第138卷 > 蜀
## 钦定古今图书集成/明伦汇编/官常典/第138卷 > 蜀

昌意娶于蜀山氏。

按《史记五帝本纪》：“昌意娶蜀山氏曰昌仆，生高阳。”
按《华阳国志》，蜀之先肇于人皇之际，黄帝为子昌意
娶蜀山氏，后子孙因封焉。

按《路史》：蜀之为国，肇自人皇。其始蚕丛，拍濩鱼凫，各
数百岁，号蜀山氏，盖作于蜀。蚕丛纵目，王瞿上鱼凫
治，导江，逮蒱泽。俾明时人氓椎结左言，不知文字上
至蚕丛，年祚深眇，最后乃得望帝杜宇，实为满捍，盖
蜀之先也。自丛以来，帝号芦保，其妻曰妃，俱葬之。昔
黄帝为其子昌意取蜀山氏，而昌意之子干荒，亦取
于蜀山氏。惟其后叶及高辛氏以其少子封蜀，则继
之者也。秦惠文元年，蜀人来朝。八年伐灭之，始降侯
云。

周武王十三年，伐纣，蜀人从师。

按《书经牧誓》：“时甲子昧爽，王朝至于商郊牧野，乃誓。
王左杖黄钺，右秉白旄以麾曰：‘逖矣西土之人’！王曰：
‘嗟！我友邦冢君、御事、司徒、司马、司空、亚旅、师氏、千夫
长、百夫长，及庸、蜀、羌、髳、微、卢、彭、濮，人称尔戈，比尔干，
立尔矛，予其誓’。”

成王大会诸侯于成周。蜀人入贡。

按《汲冢周书》：“成周之会，蜀人贽以文翰。”文翰者若皋
鸡。

夷王二年，蜀人、吕人来献琼玉，宾于河，用介珪。
按《竹书纪年》云云。